open-index/open-wikipedia-markdown huggingface dataset:
Σύνταγμα της Γεωργίας

μικρογραφία|Η πρώτη σελίδα του Συντάγματος της Γεωργίας
Το **Σύνταγμα της Γεωργίας** (γεωργιανά: *საქართველოს კონსტიტუცია*, σακαρτβέλος κονστιτούτσια) είναι ο ανώτατος νόμος της Γεωργίας. Εγκρίθηκε από το Κοινοβούλιο της Γεωργίας στις 24 Αυγούστου 1995 και τέθηκε σε ισχύ στις 17 Οκτωβρίου 1995. Το σύνταγμα αντικατέστησε το διάταγμα περί κρατικών εξουσιών του Νοεμβρίου του 1992, που λειτουργούσε έως τότε ως προσωρινή βάση νόμου μετά τη διάλυση της Σοβιετικής Ένωσης.

Το 2004 η κυβέρνηση του Μιχαήλ Σαακασβίλι προχώρησε σε συνταγματικές τροποποιήσεις, που ενίσχυσαν τις εξουσίες του Προέδρου της Δημοκρατίας και δημιουργούσαν τη θέση του Πρωθυπουργού. Στις 15 Οκτωβρίου 2010 το Κοινοβούλιο της Γεωργίας ενέκρινε με 112 ψήφους υπέρ, πέντε σημαντικές τροποποιήσεις του συντάγματος, που μείωναν σημαντικά τις εξουσίες του Προέδρου υπέρ του Πρωθυπουργού και της Κυβέρνησης. Το αναθεωρημένο σύνταγμα τέθηκε σε ισχύ στις 17 Νοεμβρίου 2013.

## Τροποποιήσεις 2017-2018
Στις 26 Σεπτεμβρίου 2017, το Κοινοβούλιο της Γεωργίας υιοθέτησε τις πολυσυζητημένες συνταγματικές τροπολογίες με 117 ψήφους υπέρ και δύο κατά. Η ψηφοφορία έγινε εν μέσω μποϊκοτάζ από την αντιπολίτευση. Σύμφωνα με τη νέα νομοθεσία, οι άμεσες προεδρικές εκλογές θα καταργηθούν και η χώρα θα μεταφερθεί σε πλήρη αναλογική κοινοβουλευτική εκπροσώπηση το 2024. Στις 9 Οκτωβρίου, ο πρόεδρος Γκιόργκι Μαργκβελασβίλι άσκησε βέτο στις τροπολογίες και επέστρεψε το σχέδιο νομοσχεδίου στο Κοινοβούλιο με τις αντιρρήσεις του, αλλά το Κοινοβούλιο υπερέβη το βέτο και ενέκρινε την αρχική του έκδοση στις 13 Οκτωβρίου. Στις 21 Μαρτίου 2018 εγκρίθηκαν περαιτέρω τροπολογίες, οι οποίες ενσωματώνουν διάφορες αλλαγές που πρότεινε η Επιτροπή της Βενετίας.

## Παραπομπές


Κατηγορία:Πολιτική της Γεωργίας
Γεωργια
Ημέρα του Αγίου Πατρικίου

[μικρογραφία|Εορτασμοί για την ημέρα του Αγ. Πατρικίου στην [Ουάσινγκτον, 2018]]
**Ημέρα του Αγίου Πατρικίου**, ή η Γιορτή του Αγίου Πατρικίου (, , "Η Ημέρα της Εορτής του Πατρικίου"), είναι μια πολιτιστική και θρησκευτική εορτή που λαμβάνει χώρα την 17η Μαρτίου, την επέτειο του θανάτου, κατά την παράδοση, του Αγίου Πατρικίου (Saint Patrick) (περ.&nbsp;385–461 μ.Χ. ), του σημαντικότερου Προστάτη Αγίου της Ιρλανδίας.

Η Ημέρα του Αγίου Πατρικίου ανακηρύχθηκε επίσημη χριστιανική αργία στις αρχές του 17ου αιώνα και τηρείται από την Ρωμαιοκαθολική Εκκλησία, την Αγγλικανική Εκκλησία (και ιδίως στην προτεσταντική Εκκλησία της Ιρλανδίας), την Ανατολική Ορθόδοξη Εκκλησία, και τη Λουθηρανική Εκκλησία. Η ημέρα μνημονεύει τον Άγιο Πατρίκιο και την άφιξη του Χριστιανισμού στην Ιρλανδία, και αποτελεί αφορμή για εορτασμό του ιρλανδέζικου πολιτισμού και καταγωγής σε όλον τον πλανήτη. Οι εορτασμοί περιλαμβάνουν γενικά παρελάσεις και φεστιβάλ, εκδηλώσεις που καλούνται céilithe, και τη χρήση του πράσινου χρώματος ή του τριφυλλιού (shamrocks) σε ενδύματα και αξεσουάρ. Οι δε χριστιανοί παρακολουθούν λατρευτικές λειτουργίες  προς τιμήν του Αγίου και οι περιορισμοί της Νηστείας της Σαρακοστής επί του φαγητού και της κατανάλωσης αλκοόλ αίρονται για την ημέρα, γεγονός το οποίο έχει ευνοήσει τη σύνδεση της παράδοσης με αυξημένη κατανάλωση αλκοόλ.

Η Ημέρα του Αγίου Πατρικίου είναι επίσημη αργία στη Δημοκρατία της Ιρλανδίας, τη Βόρεια Ιρλανδία, την καναδική Επαρχία της Νέας Γης και Λαμπραντόρ (Newfoundland and Labrador), και τη Βρετανική Υπερπόντια Κτήση της Μονσεράτ (Μοντσερράτ). Επίσης εορτάζεται σε πολλές άλλες χώρες, όπου υπάρχει ικανή ιρλανδική διασπορά, ιδιαίτερα στη Μεγάλη Βρετανία, τον Καναδά, τις Ηνωμένες Πολιτείες της Αμερικής, την Αργεντινή, την Αυστραλία και τη Νέα Ζηλανδία.

Η Ημέρα του Αγίου Πατρικίου εορτάζεται σε περισσότερες χώρες από οποιαδήποτε άλλη εθνική εορτή. Οι σύγχρονοι εορτασμοί έχουν ιδιαίτερα επηρεαστεί από τους εορτασμούς της Ιρλανδικής διασποράς, ιδιαίτερα εκείνοι στη Βόρεια Αμερική. Τα τελευταία χρόνια, η ημέρα του Αγίου Πατρικίου έχει δεχτεί σημαντική κριτική για την υπερβολική εμπορευματικοποίησή της και για την προώθηση αρνητικών στερεοτύπων των Ιρλανδών. 

## Παραπομπές


Κατηγορία:Θρησκευτικές εορτές και τελετές
Κατηγορία:Πολιτισμός της Ιρλανδίας
NGC 2439

To **[[Νέος Γενικός Κατάλογος|NGC]] 2439** είναι ανοικτό σμήνος στον αστερισμό Πρύμνη. Έχει φαινόμενο μέγεθος 6,9, γωνιακή έκταση 10&nbsp;arcmins και είναι ορατό με χρήση μικρού τηλεσκοπίου. Απέχει περίπου  3.855&nbsp;kpc από το Ηλιακό Σύστημα ενώ η ηλικία του υπολογίζεται στα δέκα εκατομμύρια χρόνια περίπου.

## Παραπομπές

## Αναφορές

## Εξωτερικοί σύνδεσμοι
* 

2439
Κατηγορία:Πρύμνη (αστερισμός)
Κατηγορία:Ανοικτά σμήνη
Γιώργος Μπουγάς

Ο **Γιώργος Μπουγάς ** ( Πειραιάς, 1941 - 12 Μαΐου 2005), ήταν Έλληνας δικηγόρος και πολιτικός. Πατέρας του ήταν  επίσης βουλευτής Χρήστος Μπουγάς (γ. 1908 -) και μητέρα του η βουλευτής Ταρσή Μπουγά. 

## Πολιτική καριέρα
Σπούδασε νομικά και άσκησε το δικηγορικό λειτούργημα. Στις εκλογές του 1977 εξελέγη βουλευτής στην Β΄ Πειραιώς , με το ψηφοδέλτιο της ΝΔ (παραιτήθηκε από την έδρα η μητέρα του). 
Επανεξελέγη βουλευτής το 1981, 1985, τον Ιούνιο του 1989, τον Νοέμβριο του 1989 και το 1990.

Ήταν παντρεμένος με τη Ρίτσα Μπουγά και απέκτησαν παιδιά.

Απεβίωσε σε ηλικία 64 ετών το 2005. Κηδεύτηκε στις 13 Μαΐου 2005 από τον ιερό ναό Ευαγγελίστριας στον Πειραιά.

## Παραπομπές


Κατηγορία:Βουλευτές Β΄ Πειραιά
Κατηγορία:Βουλευτές εκλεγμένοι με τη Νέα Δημοκρατία
NGC 3041

Ο **[[Νέος Γενικός Κατάλογος|NGC]] 3041** είναι ραβδωτός σπειροειδής γαλαξίας στον αστερισμό Λέοντα. Ταξινομείται ως **SAB(rs)c** στο σχήμα μορφολογικής ταξινόμησης και ανακαλύφθηκε από τον Ουίλιαμ Χέρσελ στις 23 Μαρτίου 1784. Απέχει 0,077 Gyrs από το Ηλιακό Σύστημα

## Παραπομπές


## Αναφορές

## Εξωτερικοί σύνδεσμοι
* 

3041
28485
05303
Κατηγορία:Λέων (αστερισμός)
Κατηγορία:Ραβδωτοί σπειροειδείς γαλαξίες
Φίλιππος Χατζήμπεης

Ο **Φίλιππος Χατζήμπεης** (1921 - 23 Σεπτεμβρίου 2002), του Ιωάννη, ήταν Έλληνας πολιτικός της Αριστεράς.

## Βιογραφικά στοιχεία
Στις εκλογές του 1950 εξελέγη βουλευτής Αθηνών με το Κόμμα Αριστερών Φιλελευθέρων (ανήκε στην Δημοκρατική Παράταξη). Μέλος της ΕΔΑ, αργότερα έγινε μέλος της Δημοκρατικής Ένωσης.

Απεβίωσε σε ηλικία 81 ετών το 2002. Κηδεύτηκε από τον ιερό ναό Αγίου Λαζάρου του Πρώτου Νεκροταφείου Αθηνών.

## Παραπομπές


Κατηγορία:Βουλευτές Αθηνών
Κατηγορία:Βουλευτές εκλεγμένοι με το Κόμμα Αριστερών Φιλελευθέρων
Λίντα Λάρκιν

Η **Λίντα Λάρκιν** (αγγλικά: *Linda Larkin*, 20 Μαρτίου γενν. 1970) είναι Αμερικανίδα ηθοποιός του κινηματογράφου και της τηλεόρασης. Περισσότερο είναι γνωστή για τον ρόλο της στην ταινία της Disney *[[Αλαντίν (ταινία, 1992)|Αλαντίν]]* ως η Πριγκίπισσα Γιασμίν. Ακολούθως συμμετείχε και στα σίκουελ της ταινίας αλλά και στο βιντεοπαιχνίδι *[[Kingdom Hearts]]*. Για να ερμηνεύσει την Πριγκίπισσα Γιασμίν, χαμήλωνε τη φωνή της γιατί ήταν πολύ ψιλή για τη φωνή του χαρακτήρα. Στις 19 Αυγούστου του 2011, η Λάρκιν, τιμήθηκε από το Disney, προσθέτοντάς στη λίστα Disney Legends, για το συνολικό της έργο στην εταιρεία.

## Παραπομπές


## Εξωτερικοί σύνδεσμοι
* Linda Larkin at the Disney Legends Website

Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί φωνής
Ζάλγκιρις Κάουνας

Η **Ζαλγκίρις Κάουνας** (διεθνώς: *Zalgiris Kaunas*, *BC Zalgiris Kaunas*, λιθουανικά: *Kauno Žalgiris*) είναι επαγγελματική ομάδα καλαθοσφαίρισης. Εδρεύει στο Κάουνας της Λιθουανίας και διεξάγει τους εντός έδρας αγώνες της στη Ζαλγκίρις Αρένα, χωρητικότητας 15.688 θέσεων.

## Επιτυχίες
### Εγχώριες διοργανώσεις
**[[Πρωτάθλημα Καλαθοσφαίρισης Λιθουανίας|Πρωτάθλημα Λιθουανίας]]**

* **Πρωταθλήτρια (36):** 1946, 1950, 1952, 1953, 1954, 1955, 1957, 1958, 1991, 1992, 1993, 1994, 1995, 1996, 1997, 1998, 1999, 2001, 2003, 2004, 2005, 2007, 2008, 2011, 2012, 2013, 2014, 2015, 2016, 2017, 2018, 2019, 2020, 2021, 2023, 2025

**[[Κύπελλο Λιθουανίας (καλαθοσφαίριση ανδρών)|Κύπελλο Λιθουανίας]]**

* **Κυπελλούχος (15):** 1990, 2007, 2008, 2011, 2012, 2015, 2017, 2018, 2020, 2021, 2022, 2023, 2024, 2025, 2026

### Πρώην εγχώριες διοργανώσεις
**Πρωτάθλημα ΕΣΣΔ**
* **Πρωταθλήτρια (5):** 1947, 1951, 1985, 1986, 1987
**Κύπελλο ΕΣΣΔ**
* **Κυπελλούχος :** 1953

### Περιφερειακές διοργανώσεις
**Βορειοευρωπαϊκή Λίγκα**
* **Νικήτρια (1):** 1999
**[[Βαλτική Λίγκα (καλαθοσφαίριση)|Βαλτική Λίγκα]]**
* **Νικήτρια (5):** 2005, 2008, 2010, 2011, 2012
**Βαλτικό Κύπελλο**
* **Νικήτρια (1):** 2009

### Ευρωπαϊκές διοργανώσεις
**[[Ευρωλίγκα ανδρών|Ευρωλίγκα]]**
* **Νικήτρια (1):** 1999
* *Φιναλίστ (1):* 1986
**[[Κύπελλο Σαπόρτα]]**
* **Νικήτρια (1):** 1998
* *Φιναλίστ (1):* 1985

### Παγκόσμιες διοργανώσεις
**[[Διηπειρωτικό Κύπελλο (καλαθοσφαίριση)|Διηπειρωτικό Κύπελλο]]**
* **Νικήτρια (1):** 1986

## Παραπομπές


## Εξωτερικοί σύνδεσμοι
* 

Κατηγορία:Λιθουανικοί σύλλογοι καλαθοσφαίρισης
Κατηγορία:Ιδρύσεις αθλητικών συλλόγων το 1944
Κατηγορία:Ιδρύσεις ομάδων καλαθοσφαίρισης το 1944
Κατηγορία:Σοβιετικοί σύλλογοι καλαθοσφαίρισης
Κατηγορία:Σύλλογοι της Ευρωλίγκα ανδρών
Αρχαιοσεισμολογία

Με τον όρο **αρχαιοσεισμολογία** εννοείται η μελέτη σεισμών του παρελθόντος από την ανάλυση αρχαιολογικών θέσεων. Τέτοιου είδους αναλύεις αποδίδουν συνήθως άγνωστες πληροφορίες για σεισμικά γεγονότα που δεν έχουν ιστορικά καταγραφεί. Τέτοιου είδους δεδομένα βοηθούν επίσης στην τεκμηρίωση σεισμικού κινδύνου σε περιοχές με μεγάλες περιόδους επαναφοράς εξαιρετικά καταστροφικών σεισμών. Το 1991, σε διεθνές συνέδριο που πραγματοποιήθηκε στην Αθήνα σηματοδοτήθηκε η έναρξη της σύγχρονης έρευνας στον τομέα της αρχαιοσεισμολογίας, που περιγράφθηκε ως «μελέτη των αρχαίων σεισμών και των κοινωνικών, πολιτιστικών, ιστορικών και φυσικών επιδράσεών τους».

## Αρχαιολογικό αρχείο
Το αρχαιολογικό αρχείο φέρει τρεις διαφορετικές μαρτυρίες σεισμικής δραστηριότητας. 
*Τα αρχαιολογικά υπολείμματα εκτοπίζονται από ένα ενεργό ρήγμα. 
*Τα υπολείμματα και αντικείμενα που περιλαμβάνονται σε στρώματα καταστροφής και σχετίζονται με την υποχώρηση του έδαφος ή τη δόνησή του, μπορούν να χρησιμοποιηθούν μέχρι σήμερα για τη χρονολόγηση των ζημιών του σεισμού. Επίσης, άλλα αρχαιολογικά στοιχεία, όπως επισκευές, η εγκατάλειψη ενός τόπου ή αρχιτεκτονικές αλλαγές, μπορούν να συμβάλλουν στον εντοπισμό των αρχαίων σεισμών. 
*Τα αρχαία κτίρια και άλλες ανθρωπογενείς δομές είναι δυνατόν να μελετηθούν για σημάδια της αρχαίας σεισμικής καταστροφής, που σχετίζονται συχνά με τη δόνηση του εδάφους.

## Παραπομπές και σημειώσεις


## Εξωτερικοί σύνδεσμοι
*
*
*
*


Κατηγορία:Αρχαιολογία
Κατηγορία:Κλάδοι της αρχαιολογίας
Σκοτ Γουέινγκερ

Ο **Σκοτ Έρικ Γουέινγκερ** (αγγλικά: *Scott Eric Weinger*, 5 Οκτωβρίου 1975 - ) είναι Αμερικανός ηθοποιός, κυρίως φωνής, σεναριογράφος και παραγωγός της τηλεόρασης. Περισσότερο γνωστός είναι για τον ρόλο του στην ταινία της Disney *[[Αλαντίν (ταινία, 1992)|Αλαντίν]]*, δίνοντας τη φωνή του στον ομώνυμο ήρωα. Παρόλα αυτά, συνέχισε να κάνει τον Αλαντίν και στα δύο σίκουελ που ακολούθησαν, τα οποία όμως κυκλοφόρησαν απευθείας-σε-βίντεο. Πέρα από αυτά έχει ερμηνεύσει τον χαρακτήρα στην τηλεοπτική σειρά του Disney Channel Αλαντίν, αλλά και στη σειρά βιντεοπαιχνιδιών *[[Kingdom Hearts]]*. Άλλος αξιομνημόνευτος ρόλος του ήταν στην αμερικανική σειρά *[[Τρελή Οικογένεια]]*, ως ο Στιβ Χέιλ. Ρόλο που έπαιξε ξανά στο spin-off της σειράς, *[[Fuller House]]*, το 2016.

## Παραπομπές


## Εξωτερικοί σύνδεσμοι
*
* Scott Weinger  at TV.com

Κατηγορία:Αμερικανοεβραίοι
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί φωνής
NGC 2440

Το **[[Νέος Γενικός Κατάλογος|NGC]] 2440** είναι πλανητικό νεφέλωμα στον αστερισμό Πρύμνη. Απέχει περίπου 4.000 έτη φωτός από το Ηλιακό Σύστημα  και ο κεντρικός αστέρας του, ο HD62166, πιθανότατα είναι ο θερμότερος γνωστός λευκός νάνος.

Το ανακάλυψε ο αστρονόμος Ουίλιαμ Χέρσελ στις 4 Μαρτίου 1790 και το περιέγραψε ως "ένα όμορφο πλανητικό νεφέλωμα αξιόλογης φωτεινότητας, όχι πολύ καλά καθορισμένο".  

## Ο HD 62166
Ο κεντρικός αστέρας έχει υψηλότατη επιφανειακή θερμοκρασία της τάξεως των 200.000 Κ, φωτεινότητα (luminosity) 1.100 φορές αυτήν του Ήλιου και φαινόμενο μέγεθος 17,5. Πρόκειται για πολύ πυκνό αστέρα, με μάζα που περίπου στο 0,6 αυτής του Ήλιου και ακτίνα στο 0,028 της ηλιακής.

## Παραπομπές


## Αναφορές

* 
* 
* 
* 

## Εξωτερικοί σύνδεσμοι
* 

2440
Κατηγορία:Πλανητικά νεφελώματα
Κατηγορία:Πρύμνη (αστερισμός)
HMS Constance

Έξι πλοία του Βασιλικού Ναυτικού είχαν το όνομα **HMS ''Constance***:

* [[Constance (1794)|HMS *Constance*]] - γαλλικό πλοίο έκτης τάξης με 22 πυροβόλα το οποίο πέρασε στην κατοχή των Βρετανών το 1797 και ξανά σε γαλλικά χέρια το 1806. 
* [[HMS Constance (1838)|HMS *Constance* (1838)]] - [[ημιολία]] με τρία πυροβόλα που καθελκύστηκε το 1838 και πωλήθηκε το 1877.
* [[HMS Constance (1846)|HMS *Constance* (1846)]] - πλοίο τέταρτης τάξης με 50 πυροβόλα το οποίο καθελκύστηκε το 1846, μετατράπηκε σε ατμοκίνητο το 1862 και τελικά πωλήθηκε το 1875.
* [[HMS Constance (1880)|HMS *Constance* (1880)]] - [[κορβέτα]] που καθελκύστηκε το 1880 και πωλήθηκε το 1899.
* [[HMS Constance (1915)|HMS *Constance* (1915)]] - ελαφρύ [[καταδρομικό]] κλάσης *C* το οποίο καθελκύστηκε το 1915 και πωλήθηκε το 1936.
* [[HMS Constance (R71)|HMS *Constance* (R71)]] - [[αντιτορπιλικό]] κλάσης *C'' που καθελκύστηκε το 1944 και διαλύθηκε το 1956.

Κατηγορία:Ονομασίες πλοίων του Βασιλικού Ναυτικού
HMS Constance (R71)

Το **HMS&nbsp;''Constance*** ήταν [[αντιτορπιλικό]] κλάσης *C* του [[Βασιλικό Ναυτικό|Βασιλικού Ναυτικού]] που [[καθέλκυση|καθελκύστηκε]] στις 22 Ιουνίου 1944. Μετά το τέλος του [[ΒΠΠ|Δευτέρου Παγκοσμίου Πολέμου]] εντάχθηκε στην δύναμη της 8ης Μοίρας Αντιτορπιλικών στην [[Άπω Ανατολή]]. Η μετακίνηση του σκάφους εκεί έγινε στα πλαίσια της γενικότερης αναδιάταξης δυνάμεων που πραγματοποιήθηκε εξαιτίας του [[Πόλεμος της Κορέας|Πολέμου της Κορέας]]. Το 1955 το *Constance'' επέστρεψε στην πατρίδα και το επόμενο έτος πωλήθηκε για σκραπ.

## Παραπομπές


## Βιβλιογραφία
*

Κατηγορία:Αντιτορπιλικά κλάσης C (1943) του Βασιλικού Ναυτικού
Κατηγορία:Αντιτορπιλικά του Ηνωμένου Βασιλείου του Β΄ Παγκοσμίου Πολέμου
HMS Calypso (D61)

Το **HMS ''Calypso*** (D61) ήταν ελαφρύ [[καταδρομικό]] κλάσης *C* που ναυπηγήθηκε για το [[Βασιλικό Ναυτικό]] στα 1916-1917. Ήταν επιχειρησιακό στον [[ΑΠΠ|Πρώτο]] και τον [[ΒΠΠ|Δεύτερο Παγκόσμιο Πόλεμο]] και βυθίστηκε το 1940 από το ιταλικό [[υποβρύχιο]] *Alpino Attilio Bagnolini*.

== Επιχειρησιακή ιστορία ==
Το *Calypso* συμμετείχε στη [[Δεύτερη Ναυμαχία της Ελιγολάνδης]] (17 Νοεμβρίου 1917), αναλαμβάνοντας μαζί με το αδελφό πλοίο  [[HMS Caledon (D53)|HMS *Caledon*]] να καταδιώξει εχθρικά [[ναρκαλιευτικό|ναρκαλιευτικά]] κοντά στις εχθρικές ακτές. Ενώ ήταν εν εξελίξει η επιχείρηση βλήμα του αντιπάλου έπληξε την γέφυρα του *Calypso* με συνέπεια να χάσουν την ζωή τους όσοι βρίσκονταν εκεί, συμπεριλαμβανομένου του κυβερνήτη.

Το 1922 το *Calypso* ανέλαβε να μεταφέρει την ελληνική βασιλική οικογένεια, όταν ο βασιλιάς [[Κωνσταντίνος Α΄ της Ελλάδας|Κωνσταντίνος]] παραιτήθηκε. Ο αδελφός του βασιλιά [[Πρίγκιπας Ανδρέας της Ελλάδας|πρίγκιπας Ανδρέας]] εξορίστηκε και αναγκάστηκε να εγκαταλείψει την χώρα μαζί με την οικογένεια του. Την εκκένωση ανέλαβε το *Calypso* που τους μετέφερε στο [[Μπρίντεζι]] από όπου και συνέχισαν το ταξίδι τους.

Στις 2&nbsp;Νοεμβρίου 1924 το [[αντιτορπιλικό]] [[HMS Venomous (D75)|HMS *Venomous*]] ενώ έπλεε εντός του λιμένα της [[Βαλέτα]]ς από σφάλμα εμβόλισε και βύθισε μία από τις ακάτους του *Calypso*. Οι τέσσερις επιβαίνοντες διεσώθησαν από το αντιτορπιλικό [[HMS Umpire (1917)|HMS *Umpire*]].

Στις αρχές του Δευτέρου Παγκοσμίου Πολέμου το *Calypso* ήταν ενταγμένο στην 7η&nbsp;Μοίρα Καταδρομικών με καθήκοντα ναυτικού αποκλεισμού στην [[Βόρεια Θάλασσα]], μεταξύ [[Ισλανδία]]ς και [[Σκωτία]]ς. Στις 24&nbsp;Σεπτεμβρίου 1939 αναχαίτισε το γερμανικό [[εμπορικό πλοίο]] *Minden* νοτίως της Ισλανδίας. Το πλήρωμα του *Minden* βύθισε το σκάφος του πριν παραδοθεί. Στις 22 Νοεμβρίου αιχμαλώτισε ένα άλλο γερμανικό εμπορικό, το *Konsul Hendrik Fisser*.

Μετά από την βύθιση του [[HMS Rawalpindi|HMS *Rawalpindi*]] στις 23&nbsp;Νοεμβρίου, το *Calypso* συμμετείχε στην αναζήτηση των [[καταδρομικό μάχης|καταδρομικών μάχης]] *Scharnhorst* και *Gneisenau*.

Στις αρχές του 1940 το *Calypso* στάλθηκε στην [[Αλεξάνδρεια]]. Κατέχει δε την δυσάρεστη πρωτιά να είναι το πρώτο σκάφος του Βασιλικού Ναυτικού που βυθίστηκε από το [[Ιταλικό Βασιλικό Ναυτικό|Ιταλικό Ναυτικό]] στον Β΄&nbsp;Παγκόσμιο, μάλιστα δύο μόλις ημέρες μετά από την είσοδο της [[Βασίλειο της Ιταλίας|Ιταλίας]] στην σύρραξη. Το τορπίλισε το ιταλικό υποβρύχιο *Alpino Attilio Bagnolini* ανοικτά της [[Κρήτη]]ς στις 12&nbsp;Ιουνίου 1940. Ένας αξιωματικός και 38&nbsp;ναύτες έχασαν την ζωή τους, ενώ το υπόλοιπο πλήρωμα διεσώθη από το αντιτορπιλικό [[HMS Dainty (H53)|HMS *Dainty'']] και μεταφέρθηκε στην Αλεξάνδρεια.

## Παραπομπές


## Βιβλιογραφία
*
*
*
* 
* 
* 
*
* 
* 

## Εξωτερικοί σύνδεσμοι
* 

Κατηγορία:Καταδρομικά κλάσης C
Αγία Δομνίνα

Η **Οσία Δομνίνα η νέα**, επίσης γνωστή στη Δύση ως **Δομνίνα της Συρίας**, ήταν ασκήτρια του 5ου αιώνα. Το όνομά της αναφέρεται στο Βυζαντινό Συναξάριο, και σύμφωνα με τον Θεοδώρητο, επίσκοπο Κύρου, η Δομνίνα είχε γεννηθεί σε πλούσια Συριακή οικογένεια.

Έγινε μαθήτρια του Άγιου Μάρωνα.
  
Ως νέα γυναίκα είχε κατασκευάσει ένα καπέλο από στάχυα κεχριού, στον κήπο του σπιτιού της μητέρας της, στον Κύρρο κοντά στην Αντιόχεια. 

Εκεί πέρασε όλη τη ζωή της, μέχρι που έγινε πολύ αδύνατη. Έτρωγε μόνο φακές μουσκεμένες στο νερό και πήγαινε στην εκκλησία το πρωί και το απόγευμα. Η Δομνίνα κάλυπτε το πρόσωπό της με πέπλο, ώστε κανείς να μην μπορεί να το δει. Είχε 250 γυναίκες ακόλουθες, που περνούσαν την ώρα τους με χειρονακτική εργασία και "απασχολώντας τα χέρια τους με το γνέσιμο μαλλιού και καθαγιάζοντας τις γλώσσες τους με ύμνους.".

Ο Θεοδώρητος στην *Εκκλησιαστική Ιστορία* του γράφει (κεφ. XXX στην *Patrologia Graeca*), ότι η Δομνίνα απέκτησε τέτοιο βαθμό θρησκευτικής έκστασης, που δεν μπορούσε να μιλήσει χωρίς να κλαίει, καθώς θεωρείτο ότι είχε εμπνευστεί από την αγάπη του Θεού.

Πέθανε μεταξύ του 450 και του 460 μ.Χ.. Η Δομνίνα τιμάται από την Ορθόδοξη Εκκλησία την 1η Μαρτίου, καθώς και από την Καθολική και την Μαρωνίτικη Εκκλησία. 

Τῶν ἀρετῶν φέρουσα φόρτους Δομνῖνα,
Θεῷ προσῆλθεν ἔμπορος πανολβία

## Παραπομπές


Δομνίνα
HMS Calypso

Τα παρακάτω πλοία του Βασιλικού Ναυτικού είχαν το όνομα **HMS ''Calypso***:

*[[HMS Calypso (1783)|HMS *Calypso* (1783)]] - πλοίο με 16 πυροβόλα που ναυπηγήθηκε το 1783 και βυθίστηκε σε καταιγίδα το 1803, με απώλεια όλου του πληρώματος.
*[[HMS Calypso (1805)|HMS *Calypso* (1805)]] - πλοίο με 18 πυροβόλα κλάσης *Cruizer* που καθελκύστηκε στις 2 Φεβρουαρίου 1805.
*[[HMS Calypso (1845)|HMS *Calypso* (1845)]] - πλοίο έκτης τάξης που καθελκύστηκε τον Μάιο του 1845 και διαλύθηκε στις 29 Ιανουαρίου 1866.
*[[HMS Blonde (1819)|HMS *Blonde* (1819)]] - πλοίο πέμπτης τάξης με 46 πυροβόλα που καθελκύστηκε στις 12 Ιανουαρίου 1819. Το 1850 παρέμεινε στατικό σε λιμένα και το 1870 μετονομάστηκε σε HMS *Calypso*. Πωλήθηκε στις 28 Φεβρουαρίου 1895.
*[[HMS Calypso (1883)|HMS *Calypso* (1883)]] - [[κορβέτα]] κλάσης [[κορβέτα κλάσης Calypso|*Calypso*]] που καθελκύστηκε το 1883, αξιοποιήθηκε ως εκπαιδευτικό πλοίο από το 1902 και μετονομάστηκε σε HMS *Briton* το 1916.
*[[HMS Calypso (D61)|HMS *Calypso* (D61)]] - ελαφρύ [[καταδρομικό]] κλάσης *C* που καθελκύστηκε το 1917 και βυθίστηκε το 1940 από το ιταλικό [[υποβρύχιο]] *Bagnolini*.

== Δείτε επίσης ==
* *Calypso* (πρώην HMS *J-026*) - το πλοίο του [[Ζακ-Ιβ Κουστώ]].

== Παραπομπές ==
<references />

== Βιβλιογραφία ==
* Pp.&nbsp;42, 57, 169.
*Grocott, Terence (1997) *Shipwrecks of the revolutionary & Napoleonic eras'' (Chatham). ISBN 1-86176-030-2

Κατηγορία:Ονομασίες πλοίων του Βασιλικού Ναυτικού
Αγία Ευδοκία

Η **Ευδοκία** ήταν μια γυναίκα από τη Σαμάρεια που ζούσε στην Ηλιούπολη της Φοινίκης, το σημερινό Μπάαλμπεκ, Λίβανος. Ήταν μια πολύ όμορφη ειδωλολάτρισσα, και αύξανε τον πλούτο της προσελκύοντας πλούσιους εραστές.

## Προσχώρηση στον χριστιανισμό
Η Ευδοκία έμαθε για τον χριστιανισμό από έναν καλόγερο ονόματι Γερμανό. Σύμφωνα με το θρύλο, η Ευδοκία τον ρώτησε αν μπορούσε ακόμα και εκείνη να γλυτώσει από την Κρίση. Ο Γερμανός της υπόδειξε να παραμείνει μόνη της στο δωμάτιό της για μία εβδομάδα, νηστεύοντας και προσευχόμενη. Η Ευδοκία ακολούθησε τις οδηγίες του, και στο τέλος της εβδομάδας είχε ένα όραμα για τον Αρχάγγελο Μιχαήλ που την διαβεβαίωσε για την αγάπη του Χριστού για όλους τους ανθρώπους. Ο Γερμανός αργότερα τη βάφτισε.

## Ως μοναχή
Στα 30, η Ευδοκία έχτισε ένα μοναστήρι κοντά στην Ηλιούπολη όπου και μόνασε, και έδωσε το μεγαλύτερο μέρος της περιουσίας της σε διάφορες αγαθοεργίες. Απέρριψε όλους τους μνηστήρες της, και όταν ένα επίμονος εραστής με το όνομα Φιλόστρατος χτυπήθηκε, η Ευδοκία προσευχήθηκε για εκείνον μέχρι που ανέρρωσε, ενώ κατόπιν ο Φιλόστρατος μεταστράφηκε στον Χριστιανισμό.

Η Ευδοκία έπεισε πολλούς ειδωλολάτρες να μεταστραφούν στον Χριστιανισμό. Οι Ρωμαίοι αξιωματούχοι εξαγριωμένοι από τις πράξεις της την αποκεφάλισαν την 1η Μαρτίου 107.

Η Εκκλησία τιμά τη μνήμη της την 1η Μαρτίου.

Ἡ Σαμαρεῖτις οὐχ ὕδωρ Εὐδοκία,Ἀλλ' αἷμα, Σῶτερ, ἐκ τραχήλου σοι φέρει.Μαρτίου ἀμφὶ πρώτῃ ἡ Εὐδοκία ξίφος ἔτλη.

## Παραπομπές


## Πηγές
*Ορθόδοξη Γυναίκα
*Ορθόδοξος Συναξαριστής
*Antiochian Orthodox Christian Diocese of North America
*Greek Orthodox Archdiocese of Australia

Ευδοκία
Μάικλ Γκαλάσο

Ο **Μάικλ Τζον Γκαλάσο** (Αγγλικά: Michael John Galasso,  1949 - 9 Σεπτεμβρίου 2009) ήταν Αμερικάνος μουσικός, βιολονίστας και συνθέτης, ο οποίος έγινε γνωστός, κυρίως, από τη μουσική επένδυση ταινιών του Γουόνγκ Καρ Γουάι. 

## Βιογραφικά στοιχεία

Γεννήθηκε στο Χάμοντ της Λουιζιάνα και ήταν γιος του Μίκαελ Γκαλάσο, καθηγητή μουσικής στο Πανεπιστήμιο της Λουιζιάνας, και της Μικαέλα Γουίλιαμς, μουσικού. Στην ηλικία των τριών ξεκίνησε μαθήματα βιολιού με τον πατέρα του ενώ στα εντεκά του παραχώρησε το πρώτο του κονσέρτο. Κατά τη διάρκεια της καριέρας του συνεργάστηκε με τον σκηνοθέτη Γουόνγκ Καρ Γουάι για την μουσική επένδυση των ταινιών ''Ερωτική επιθυμία'' (In the mood for love) και ''Chungking Express'', καθώς και με τον θεατρικό σκηνοθέτη Ρόμπερτ Γουίλσον για την μουσική επένδυση αρκετών θεατρικών του παραστάσεων μεταξύ των οποίων "A Letter from Queen Victoria" κ.ά. Για την μουσική του στην ταινία *Το χάρισμα της Σεραφίν* (*Séraphine*) του Μάρτιν Προβόστ τιμήθηκε με το βραβείο Σεζάρ πρωτότυπης μουσικής (2008). Παράλληλα είχε πραγματοποιήσει αρκετές μουσικές εκθέσεις, εκ των οποίων μια στο Μουσείο Γκούγκενχαϊμ, η οποία ήταν και η πρώτη στην ιστορία του μουσείου.

Είχε ηχογραφήσει δύο άλμπουμ με τη ECM Records ενώ υπήρξε το πρώτο βιολί σε αρκετές ορχήστρες μεταξύ των οποίων στην Φιλαρμονική της Νέας Ορλεάνης κ.ά.

Απεβίωσε στις 9 Σεπτεμβρίου 2009 στο Παρίσι. Ήταν παντρεμένος και είχε μια κόρη.

## Παραπομπές


Κατηγορία:Αμερικανοί συνθέτες
Κατηγορία:Αμερικανοί βιολιστές
Κατηγορία:Αμερικανοί συνθέτες μουσικής ταινιών
Δήμος Κοιλάδας (πρόγραμμα Καποδίστριας)

Ο **Δήμος Κοιλάδας** υπήρξε δήμος του νομού Λάρισας, του οποίου το δυτικό τμήμα καταλάμβανε. Ο δήμος αποτελείτο από 7 δημοτικά διαμερίσματα, είχε έκταση 162,3 τ.χλμ.  και συνολικό πληθυσμό 3.302 κατοίκους (απογραφή 2001). Έδρα του δήμου ήταν η Κοιλάδα. 

Κατόπιν της εφαρμογής του Προγράμματος Καλλικράτης, το 2011, αποτελεί δημοτική ενότητα του διευρυμένου Δήμου Λαρισαίων, της Περιφέρειας Θεσσαλίας. 

Ο δήμος περιελάμβανε τα παρακάτω δημοτικά διαμερίσματα και οικισμούς:

: ** Δ.δ. Κοιλάδας  ** -- η Κοιλάδα [ 632 ]
: ** [[Δημοτικό διαμέρισμα Αμυγδαλιάς Λάρισας|Δ.δ. Αμυγδαλιάς]] ** [ 340 ]   
::* η Αμυγδαλιά [ 273 ]
::* ο Συνοικισμός Προσφύγων [ 67 ]
: ** Δ.δ. Ελευθερών  ** -- οι Ελευθερές [ 410 ]
: ** Δ.δ. Κουτσοχέρου  ** -- το Κουτσόχερο [ 300 ]
: ** [[Δημοτικό διαμέρισμα Λουτρού Λαρίσης Λάρισας|Δ.δ. Λουτρού Λαρίσης]] ** [ 290 ]   
::* το Λουτρό [ 211 ]
::* ο Αργυρόμυλος [ 79 ]
: ** Δ.δ. Μάνδρας  ** -- η Μάνδρα [ 673 ]
: ** [[Δημοτικό διαμέρισμα Ραχούλας Λάρισας|Δ.δ. Ραχούλας]] ** [ 557 ]   
::* η Ραχούλα [ 517 ]
::* το Κάστρο [ 40 ]

## Παραπομπές


## Εξωτερικοί σύνδεσμοι
*Υπουργείο Εσωτερικών, δήμοι του σχεδίου Καποδίστριας 

Κ
Φρόντο Μπάγκινς

Ο **Φρόντο Μπάγκινς** (αγγλικά: **Frodo Baggins**) είναι ένας φανταστικός χαρακτήρας του φανταστικού κόσμου του Τζ. Ρ. Ρ. Τόλκιν και ένας από τους βασικούς χαρακτήρες της σειράς *[[Ο Άρχοντας των Δαχτυλιδιών]]*. Στα βιβλία εμφανίζεται ως ένα Χόμπιτ από το Σάιρ, το οποίο κληρονομεί από τον Μπίλμπο Μπάγκινς το *Ένα Δαχτυλίδι* και αναλαμβάνει την αποστολή να το πάει στη Μόρντορ να το καταστρέψει στο Βουνό του Χαμού. Ο χαρακτήρας, επίσης, εμφανίζεται και στις μετά θάνατον εκδόσεις του συγγραφέα *[[Σιλμαρίλλιον]]* και *[[Ατέλειωτες Ιστορίες|Ατέλειωτες ιστορίες]]*. Ο Φρόντο γεννήθηκε την Τρίτη Εποχή, στις 22 Σεπτεμβρίου του 2968.

Ο χαρακτήρας έχει εμφανιστεί σε ταινίες, σε βιντεοπαιχνίδια και σε τηλεοπτικές σειρές. Ωστόσο, η πιο γνωστή εμφάνισή του έγινε στην κινηματογραφική τριλογία του *[[Ο Άρχοντας των Δαχτυλιδιών (σειρά ταινιών)|Άρχοντα των Δαχτυλιδιών]]*, του Πίτερ Τζάκσον, από τον Ελάιτζα Γουντ, η οποία γνώρισε μεγάλες εισπρακτικές επιτυχίες αλλά επίσης κέρδισε και πολλά βραβεία Όσκαρ.

## Παραπομπές


## Εξωτερικοί σύνδεσμοι
* 
* Μπάγκις  στο TolkienGateaway.net
* Frodo Baggins at the Encyclopedia of Arda
*Frodo Baggins  at the Thain's Book 
* 

Κατηγορία:Ο Άρχοντας των Δαχτυλιδιών (χαρακτήρες)
Ρίκο Ροντρίγκεζ

Ο **Ρίκο Ροντρίγκεζ** (*Rico Rodriguez*, 17 Οκτωβρίου 1934 - 4 Σεπτεμβρίου 2015) ήταν Τζαμαϊκανός τρομπονίστας που συνεργάστηκε με το βρετανικό συγκρότημα The Specials. 

## Βιογραφικά στοιχεία

Γεννήθηκε στην Αβάνα της Κούβας αλλά μεγάλωσε στο Κίνγκστον της Τζαμάικα. Ο πατέρας του ήταν Κουβανός και η μητέρα του Τζαμαϊκανή. Ασχολήθηκε με τη μουσική  σε νεαρή ηλικία και εξελίχθηκε σε σημαντικό τρομπονίστα. Την δεκαετία του 1950 συνεργάστηκε με διάφορα μουσικά σχήματα της εποχής συμβάλλοντας και αυτός στην εξέλικη της Σκα μουσικής. Το 1958 έγινε ρασταφάρι ενώ την ίδια εποχή συνεργάστηκε με τον Count Ossie. Το 1961 εγκαταστάθηκε στη Μεγάλη Βρετανία, όπου συνεργάστηκε με τον Chris Blackwell, ιδρυτή της Island Record, και τον Dandy Livingstone στην αυθεντική έκδοση του "Rudy a Message to You". Το 1979 προσεγγίστηκε από το βρετανικό συγκρότημα The Specials για την διασκευή του "Rudy a Message to You", η συνεργασία τους όμως συνεχίστηκε συμμετέχοντας έτσι στους δύο πρώτους δίσκους του συγκροτήματος Specials (1979) και More Specials (1980). Από την συμμετοχή του στο βρετανικό συγκρότημα ξεχωρίζει το μελγχολικό του σόλο στο τέλος του τραγουδιού "Ghost Town" που βρέθηκε στο Νο1 το 1981.

Τα τελευταία χρόνια της ζωής του ήταν μέλος της ορχήστρας Jools Holland. Εκτός από τις συμμετοχές σε δίσκους είχε ηχογραφήσει διάφορους προσωπικούς δίσκους με την Island Records μεταξύ των οποίων "Man from Wareika", για τον οποίο θεωρούσε ότι ήταν ο πρώτος δίσκος στον οποίο είχε αποδώσει τα μέγιστα. Είχε αναγορευθεί από την Βασίλισσα Ελισάβετ ως μέλος του τάγματος της Βρετανικής Αυτοκρατορίας για τις υπηρεσίες του στη μουσική.

Απεβίωσε σε νοσοκομείο του Λονδίνου στις 4 Σεπτεμβρίου 2015.

## Παραπομπές


Κατηγορία:Τρομπετίστες
Κατηγορία:Τζαμαϊκανοί
Γιέλγκαβα

Η **Γιέλγκαβα** (λετονικά: *Jelgava*) είναι πόλη στην κεντρική Λετονία περίπου 41 χιλιόμετρα νοτιοδυτικά της Ρίγας με 61.623 κατοίκους το 2016. Η Γιέλγκαβα βρίσκεται σε μια εύφορη πεδιάδα, με υψόμετρο μόλις 3,5 μέτρα πάνω από τη μέση στάθμη της θάλασσας στη δεξιά όχθη του ποταμού Λιέλουπε. 

## Δημογραφικά στοιχεία
Εθνοτική σύνθεση της Γιέλγκαβα, την 1 Ιανουαρίου του 2015.
* Λετονοί: 57,5% (35.604)
* Ρώσοι: 27,3% (16.917)
* Λευκορώσοι: 5,5% (3.397)
* Ουκρανοί: 2,6% (1.615)
* Πολωνοί: 1,9% (1.162)
* Λιθουανοί: 1,4% (870)
* Άλλοι: 3,9% (2.406)

## Παραπομπές


## Εξωτερικοί σύνδεσμοι
* 
* Επίσημη ιστοσελίδα της Γιέλγκαβα 

Κατηγορία:Πόλεις της Λετονίας
Αβλαβής διέλευση

Η **αβλαβής διέλευση** είναι κανόνας του δικαίου της θάλασσας, ο οποίος επιτρέπει σε ένα σκάφος να διέλθει από τα χωρικά ύδατα ενός ξένου κράτους υπό ορισμένους περιορισμούς. Το άρθρο 19 της Σύμβασης των Ηνωμένων Εθνών για το Δίκαιο της Θάλασσας ορίζει την αβλαβή διέλευση ως εξής: 

# Η διέλευση είναι αβλαβής, εφόσον δε βλάπτει την ειρήνη, την ομαλή λειτουργία ή την ασφάλεια του παράκτιου κράτους. Η διέλευση θα πρέπει να γίνεται σύμφωνα με τη Σύμβαση αυτή και τους λοιπούς κανόνες του διεθνούς δικαίου.
# Η διέλευση ξένου πλοίου θεωρείται ότι βλάπτει την ειρήνη, την καλή τάξη ή την ασφάλεια του παράκτιου κράτους, εάν στα χωρικά ύδατα ασκεί οποιαδήποτε από τις ακόλουθες δραστηριότητες:
#* οποιαδήποτε απειλή ή χρήση βίας κατά της κυριαρχίας, της εδαφικής ακεραιότητας ή της πολιτικής ανεξαρτησίας του παράκτιου κράτους ή με οποιονδήποτε άλλο τρόπο κατά παράβαση των αρχών του διεθνούς δικαίου που ενσωματώνονται στον Χάρτη των Ηνωμένων Εθνών,
#* οποιαδήποτε άσκηση ή πρακτική με όπλα οποιουδήποτε είδους
#* κάθε πράξη που αποσκοπεί στη συλλογή πληροφοριών σε βάρος της άμυνας ή της ασφάλειας του παράκτιου κράτους·
#* κάθε πράξη προπαγάνδας που αποσκοπεί να επηρεάσει την άμυνα ή την ασφάλεια του παράκτιου κράτους 
#* την εκτόξευση, την προσγείωση ή την επιβίβαση οποιουδήποτε αεροσκάφους
#* η εκτόξευση, η προσγείωση ή η επιβίβαση οποιουδήποτε στρατιωτικού μηχανισμού
#* τη φόρτωση ή εκφόρτωση οποιουδήποτε εμπορεύματος, νομίσματος ή προσώπου που αντίκειται στους τελωνειακούς, φορολογικούς, μεταναστευτικούς ή υγειονομικούς νόμους και κανονισμούς του παράκτιου κράτους
#* κάθε πράξη εκούσιας και σοβαρής ρύπανσης που αντίκειται στην παρούσα Σύμβαση
#* τυχόν αλιευτικές δραστηριότητες
#* η διεξαγωγή ερευνητικών δραστηριοτήτων
#* κάθε πράξη που αποσκοπεί στην παρεμβολή σε οποιοδήποτε σύστημα επικοινωνίας ή οποιεσδήποτε άλλες εγκαταστάσεις ή εγκαταστάσεις του παράκτιου κράτους
#* οποιαδήποτε άλλη δραστηριότητα που δεν έχει άμεση σχέση με τη διέλευση.

## Παραπομπές


Κατηγορία:Διεθνές Δίκαιο Θαλάσσης
Παγετώνας Περίτο Μορένο

300px|μικρογραφία|<center>Τουρίστες αποθαυμάζουν το μεγαλείο του παγετώνα</center>

Ο **Παγετώνας Περίτο Μορένο** (ισπ. *Glaciar Perito Moreno*), βρίσκεται στην Αργεντινή, στο Εθνικό Πάρκο των Παγετώνων στην επαρχία της Σάντα Κρουζ, και αποτελεί ένα από τους ελκυστικότερους τουριστικούς προορισμούς της χώρας.
Ο παγετώνας προσεγγίζεται από την πανέμορφη κωμόπολη του Ελ Καλαφάτε, , 80 χλμ μακριά και κύριο κέντρο τουρισμού της περιοχής. Την ονομασία του την πήρε από τον Αργεντινό εξερευνητή Φρανσίσκο Μορένο τον επονομαζόμενο και Περίτο, που σημαίνει τον ″ειδικό″.

## Ο παγετώνας
Ο παγετώνας Περίτο Μορένο είναι ένας από τους μεγαλύτερους στην Παταγωνία με μήκος που φτάνει τα 30 χιλιόμετρα. Η αρχή του βρίσκεται σε υψόμετρο 2.100 μέτρων και καταλήγει στα θερμά επίπεδα της λίμνης Αργεντινής, 180 μέτρα πάνω από το επίπεδο της θάλασσας. Συγκαταλέγεται στους ελάχιστους παγετώνες παγκοσμίως που εξακολουθούν να αυξάνονται με τον χρόνο, γεγονός που τον καθιστά αντικείμενο μελέτης από τους ειδικούς. Το μέτωπο του παγετώνα εκτείνεται σε μήκος 5 χιλιομέτρων, και το μέσο ύψος του φθάνει τα 75 μέτρα πάνω από την επιφάνεια της λίμνης, ενώ το βυθισμένο τμήμα του είναι 170 μέτρα.

## Η κατάρρευση
μικρογραφία|<center>Ο παγετώνας Περίτο Μορένο</center>|300px|left 
Ο παγετώνας καθώς επεκτείνεται, συναντά την απέναντι ξηρά της χερσονήσου του Μαγγελάνου, αποκόπτοντας έτσι τον νότιο βραχίονα, της λίμνης Αργεντινής, τον Μπράτσο Ρίκο (Braco Rico) από την υπόλοιπη λίμνη. Τότε, η στάθμη του Μπράτσο Ρίκο  αρχίζει να ανυψώνεται σταδιακά, δεχόμενη τα ύδατα της λεκάνης απορροής της, φθάνοντας έως και 30 μέτρα πάνω από τη στάθμη της υπόλοιπης λίμνης. Η δύναμη που ασκεί το νερό στη βάση του παγετώνα τον διαβρώνει σιγά-σιγά, έως ότου αναγκάζεται το παγωμένο αυτό φράγμα να 
καταρρεύσει τελείως και τα νερά να παροχετευθούν στη λίμνη μέσω του πορθμού του Τυμπάνου (Canal de los Tempanos). Τώρα το σκηνικό είναι έτοιμο για την έναρξη του επόμενου κύκλου. Ο κύκλος αυτός είναι ακανόνιστος και διαρκεί δύο, τρία ή και περισσότερα χρόνια ο ένας από τον άλλον. Η πλέον πρόσφατη κατάρρευση συνέβη στις 10 Μαρτίου 2016, ενώ προηγούμενες έχουν καταγραφεί το 2012, 2008, 2006, 2004 κ.λ.π.
μικρογραφία|<center>Μικρή κατάρρευση στο μέτωπο του Περίτο Μορένο<center>

## Τουρισμός
Ο παγετώνας Περίτο Μορένο αποτελεί ένα από τα δημοφιλέστερα αξιοθέατα της Παταγωνίας. Στην περιοχή δραστηριοποιούνται πολλές τουριστικές εταιρείες, οι οποίες δρομολογούν τόσο πλοία όσο και λεωφορεία, για τον συγκεκριμένο παγετώνα αλλά και άλλους γειτονικούς. Με λεωφορείο απέχει δύο περίπου ώρες από το θέρετρο του Ελ Καλαφάτε. Επί τόπου, στον παγετώνα λειτουργεί κέντρο επισκεπτών, ενώ μπορεί κάποιος να επιλέξει μεταξύ δύο διαδρομών, μιάς διάρκειας μιάμισυ ώρας, και μιάς μεγαλύτερης διάρκειας πέντε ωρών.

## Παραπομπές


Κατηγορία:Παγετώνες
Κατηγορία:Μνημεία Παγκόσμιας Κληρονομιάς στην Αργεντινή
Vimeo

Το **Vimeo** είναι ιστοσελίδα ανταλλαγής βίντεο, όπου οι χρήστες μπορούν να παρακολουθήσουν, αλλά και να ανεβάσουν βίντεο που θέλουν να μοιραστούν με άλλους. Δημιουργήθηκε το 2004 από μια ομάδα ανθρώπων που θέλησαν να προβάλουν τα δικά τους έργα και προσωπικές στιγμές. Από το 2007 άρχισε να υποστηρίζει και το ανέβασμα βίντεο υψηλής αναλύσεως (High-definition). Tον Μάρτιο του 2016 το Vimeo είχε πάνω από 130 εκατομμύρια μοναδικούς επισκέπτες και βρίσκονταν στην τρίτη θέση ανάμεσα στις ιστοσελίδες με παρόμοιο περιεχόμενο.

## Όνομα
Το όνομα Vimeo δόθηκε από τους πρωτεργάτες του εγχειρήματος Τζέικ Λόντγουικ και Ζακ Κλάιν. Στο όνομα γίνεται λογοπαίγνιο με τις λέξεις Video και me, είναι επίσης και αναγραμματισμός της λέξεως movie.

## Προσφορές προϊόντων και διάρθρωση εσόδων
Σε αντίθεση με άλλους ιστότοπους κοινής χρήσεως βίντεο, το Vimeo δεν χρησιμοποιεί διαφημίσεις στις σελίδες του ή ενσωματωμένες σε βίντεο. Αντ' αυτού, το Vimeo πωλεί τις υπηρεσίες και τα προϊόντα του στους δημιουργούς περιεχομένου για να παράγει έσοδα μέσω ενός μοντέλου λογισμικού ως υπηρεσία (SaaS). Ο ιστότοπος προσφέρει ένα δωρεάν επίπεδο υπηρεσιών. Από τις 22 Αυγούστου 2022, οι δωρεάν λογαριασμοί περιορίζονται σε δύο μεταφορτώσεις βίντεο ανά μήνα και συνολικά 25 βίντεο. Οι παλαιότεροι δωρεάν λογαριασμοί έχουν εβδομαδιαίο όριο μεταφορτώσεως και από το 2018, συνολικό όριο αποθηκεύσεως[53]. Όταν εργάζεστε με το Vimeo, υπάρχουν επιλογές συνδρομής επί πληρωμή από Pro έως Premium. Τα επίπεδα συνδρομής επί πληρωμή, δίνουν στους λογαριασμούς μεγαλύτερο όριο μεταφορτώσεως και περισσότερο χώρο αποθηκεύσεως.

Εκτός από τις συνδρομές, η Vimeo δημιουργεί και άλλες πηγές εσόδων μέσω πρόσθετων υπηρεσιών για τους πελάτες της. Οι δημιουργοί έχουν τη δυνατότητα να πωλούν πρόσβαση σε μεμονωμένα βίντεο από το 2013, και αργότερα (2015) μπορούσαν να προσφέρουν συνδρομητική πρόσβαση, με το Vimeo να μειώνει τις πωλήσεις κατά 10%. Από το 2015 το Vimeo προσφέρει μια υπηρεσία βίντεο κατά παραγγελία, επιτρέποντας στους συνεργάτες του να πωλούν βίντεο του Vimeo μέσω των ιστότοπων τους στους πελάτες τους. Μέσω της εξαγοράς της VHX, το Vimeo προσφέρει μια premium υπηρεσία πολυμέσων (OTT) που ονομάζεται Vimeo OTT, την οποία οι συνδρομητές του Vimeo μπορούν να χρησιμοποιήσουν για να δημιουργήσουν προσαρμοσμένες εφαρμογές για κινητά για να παρέχουν βίντεο κατά παραγγελία στους συνδρομητές των εφαρμογών, με το Vimeo να χειρίζεται τις συνδρομές, την τιμολόγηση και την παράδοση περιεχομένου. Το 2018 ο ιστότοπος εγκαινίασε το Vimeo Stock για να επιτρέψει στους δημιουργούς περιεχομένου να προσφέρουν βίντεο ως stock footage για χρήση από άλλους.

## Παραπομπές


Κατηγορία:Ιστοσελίδες ανταλλαγής βίντεο
Κατηγορία:Υπηρεσίες Video on Demand
Μίνως Ησυχάκης

Ο **Μίνως Ησυχάκης** (Χανιά, 1857 - 1934) ήταν Έλληνας πολιτικός και βουλευτής.

## Βιογραφία
Ήταν γιος του μεγάλου εξαγωγέα από την Κίσαμο, Αντωνίου Ησυχάκη και της εγγονής του αγωνιστή του 1821, Μιχαήλ Παπαδάκη. Έπειτα από τις σπουδές του στη Νομική Σχολή του Πανεπιστημίου Αθηνών, του οποίου έγινε διδάκτορας. Εργάστηκε ως δικηγόρος στα Χανιά και έπειτα από το κίνημα του 1889 παραπέμφθηκε σε τουρκικό  στρατοδικείο. Τότε κατέφυγε στην πόλη Φεζ και μετά την αμνήστευσή του ασχολήθηκε με τη γεωργία.
Με το κόμμα των Συντηρητικών (καραβανάδων) εξελέγη επανειλημμένα βουλευτής Χανίων επί Κρητικής Πολιτείας (πληρεξούσιος Κυδωνίας το 1898, βουλευτής το 1903 και 1910). Το 1912 έγινε πρόεδρος του Εκτελεστικού.

Εξελέγη βουλευτής στο ελληνικό Κοινοβούλιο τον Δεκέμβριο του 1915. 

## Πηγές


Κατηγορία:Βουλευτές Χανίων
Κατηγορία:Βουλευτές της Κρητικής Πολιτείας
Γιούρμαλα

thumb|Σπίτι στην Γιούρμαλα
thumb|Σπίτι στην Γιούρμαλα
thumb|Ξενοδοχείο, Σοβιετικής εποχής, θέρετρο στην Γιούρμαλα. Έχει αποκατασταθεί και ονομάζεται "Baltic Beach Hotel"

Η **Γιούρμαλα** (λετονικά: *Jūrmala*) είναι πόλη στη δυτική Λετονία περίπου 25 χιλιόμετρα δυτικά της Ρίγας με 57.371 κατοίκους το 2016. Η Γιούρμαλα είναι ένα τουριστικό θέρετρο που εκτείνεται σε μήκος 32 χιλιομέτρων και βρίσκεται μεταξύ του Κόλπου της Ρίγας και του ποταμού Λιέλουπε. Η πόλη έχει μία παραλία μήκους 33 χλμ., με λευκή άμμο, και χαρακτηρίζεται από την Αρ Νουβό αρχιτεκτονική της, δείγμα της οποίας είναι τα πανέμορφα παραλιακά ξύλινα σπίτια, με πλούσια ξυλόγλυπτα στοιχεία, και τα παραθεριστικά κέντρα.
Την περίοδο που η Λετονία ήταν μέρος της Σοβιετικής Ένωσης, η Γιούρμαλα ήταν ένα από τα αγαπημένα θέρετρα διακοπών και τουριστικός προορισμός για τους υψηλά ιστάμενους υπαλλήλους του Κομμουνιστικού Κόμματος, ιδιαίτερα του Λεονίντ Μπρέζνιεφ και του Νικίτα Χρουστσόφ. 

## Δημογραφικά στοιχεία
Εθνοτική σύνθεση της Γιούρμαλα, την 1 Ιανουαρίου του 2015.
* Λετονοί: 48,7% (28.073)
* Ρώσοι: 36,7% (21.180)
* Λευκορώσοι: 3,6% (2.093)
* Ουκρανοί: 2,6% (1.509)
* Πολωνοί: 1,6% (896)
* Εβραίοι: 1,0% (599)
* Άλλοι: 5,8% (3.334)

## Παραπομπές


## Εξωτερικοί σύνδεσμοι
* 
* Επίσημη ιστοσελίδα της Γιούρμαλα 
* Τουριστική ιστοσελίδα της Γιούρμαλα 

Κατηγορία:Πόλεις της Λετονίας
Βέντσπιλς

Το **Βέντσπιλς** (λετονικά: *Ventspils*) είναι πόλη στη βορειοδυτική Λετονία, στην ιστορική περιοχή της Κουρλάνδης με 39.861 κατοίκους το 2016. Βρίσκεται στις όχθες του ποταμού Βέντα και στις ακτές της Βαλτικής.  Το όνομα της πόλης σημαίνει κυριολεκτικά «κάστρο στον Βέντα», αναφερόμενο στο ομώνυμο κάστρο του Λιβονικού Τάγματος που είναι χτισμένο δίπλα στον ποταμό Βέντα.

## Δημογραφικά στοιχεία
Εθνοτική σύνθεση την 1 Ιανουαρίου του 2015 του Βέντσπιλς.
* Λετονοί: 56,1% (22.610)
* Ρώσοι: 27,8% (11.203)
* Λευκορώσοι: 4,3% (1.738)
* Ουκρανοί: 4,6% (1.834)
* Πολωνοί: 1,1% (425)
* Άλλοι: 6,1% (2.465)

## Παραπομπές


## Εξωτερικοί σύνδεσμοι
* 
* Επίσημη ιστοσελίδα του Βέντσπιλς  

Κατηγορία:Πόλεις της Λετονίας
Strangers in the Night

Το **Strangers in the Night** είναι ζωντανά ηχογραφημένο άλμπουμ του βρετανικού χαρντ ροκ συγκροτήματος UFO, το οποίο κυκλοφόρησε τον Ιανουάριο του 1979 μέσω της δισκογραφικής εταιρείας "Chrysalis Records".

Ο δίσκος υπήρξε ο πιο επιτυχημένος από οποιονδήποτε άλλο κυκλοφόρησαν οι UFO στη καριέρα τους, αφού σκαρφάλωσε στο Top-10 των βρετανικών τσαρτ, φθάνοντας μέχρι την έβδομη θέση, για να βραβευθεί ως ασημένιο άλμπουμ. Την επιτυχία αυτή βοήθησαν τα δύο σινγκλ που κυκλοφόρησαν παράλληλα με τον δίσκο, με τις ζωντανές εκτελέσεις των "*[[Doctor Doctor (τραγούδι, UFO)|Doctor Doctor]]*" και "*Shoot Shoot*", τα οποία ανέβηκαν στο Top-50 του καταλόγου επιτυχιών.

Για την προώθηση του "*Strangers in the Night*", οι UFO περιόδευσαν στην Βόρεια Αμερική , ανοίγοντας εμφανίσεις των Rush, ενώ συμμετείχαν και στο φεστιβάλ "World Music" της Καλιφόρνια. Επίσης, εμφανίστηκαν στην τηλεοπτική εκπομπή "Hollywood Squares" και το καλοκαίρι του 1979 περιόδευσαν και πάλι στις Ηνωμένες Πολιτείες, μαζί με τους Judas Priest, πριν συνεχίσουν με μία ακόμη σειρά συναυλιών, αυτή την φορά μαζί με τους AC/DC.

Οι κριτικές για το άλμπουμ υπήρξαν ιδιαίτερα θετικές, με το "Allmusic" να το βαθμολογεί με 4,5 αστέρια με άριστα τα πέντε, το "Ultimate Guitar" με 9,7 / 10, το "Sputnik Music" με μέσο όρο βαθμολογιών 4,5 / 5 και το "Rate Your Music" με 4,1 / 5.

## Λίστα Τραγουδιών
#"Natural Thing" (Schenker/Mogg/Way) – 3:57
#"Out in the Street" (Way/Mogg) – 5:07
#"Only You Can Rock Me" (Way/Schenker/Mogg) – 4:08
#"Doctor Doctor" (Schenker/Mogg) – 4:42
#"Mother Mary" (Schenker/Mogg/Way/Parker) – 3:25
#"This Kid's" (Schenker/Mogg) – 5:11
#"Love to Love" (Schenker/Mogg) – 7:58
#"Lights Out" (Schenker/Mogg/Parker/Way) – 5:23
#"Rock Bottom" (Schenker/Mogg) – 11:08
#"Too Hot to Handle" (Way/Mogg) – 4:26
#"I'm a Loser" (Schenker/Mogg) – 4:13
#"Let It Roll" (Schenker/Mogg) – 4:48
#"Shoot Shoot" (Schenker/Mogg/Way/Parker) – 4:07

## Θέσεις τσαρτ

## Βραβεία
***Strangers in the Night*** *(άλμπουμ)*
* Ηνωμένο Βασίλειο (*BPI Certification*): Ασημένιος 

## Μέλη των UFO
Οι μουσικοί οι οποίοι ηχογράφησαν τα κομμάτια του "*Strangers in the Night*" ήταν οι εξής:
* **[[Φιλ Μογκ]]** - φωνητικά
* **[[Μίκαελ Σένκερ]]** - κιθάρα
* **[[Πιτ Γουέι]]** - μπάσο
* **[[Πωλ Ρέιμοντ]]** - πλήκτρα
* **[[Άντι Πάρκερ]]** - τύμπανα

## Παραπομπές


## Πηγές
* Strangers in the Night - UFO | Songs, Reviews, Credits | AllMusic
* UFO - Strangers in the Night | Sputnikmusic
* MusicMight :: Artists :: UFO

Κατηγορία:Δισκογραφία των UFO
Κατηγορία:Άλμπουμ του 1979
ΑΚ Πράτο

Η **ΑΚ Πράτο** είναι μια ιταλική ποδοσφαιρική ομάδα, που προέρχεται από το **Πράτο**, Τοσκάνη. Η ομάδα παίζει σήμερα στην Λέγκα Προ, έχοντας εμφανιστεί τελευταία φορά στη Σέριε Β το 1964.

## Ιστορία
Ο σύλλογος ιδρύθηκε το 1908. Τα χρώματα της ομάδας είναι το μπλε και το λευκό.

## Διάσημοι παίκτες
*Christian Vieri
*Alessandro Diamanti
*Massimo Maccarone
*Massimo Oddo
*Carlo Cudicini

## Παραπομπές


Κατηγορία:Ποδοσφαιρικές ομάδες Ιταλίας
Σύνταγμα της Ισλανδίας

Το **Σύνταγμα της Ισλανδίας** (ισλανδικά: *Stjórnarskrá lýðveldisins Íslands*)  είναι η υπέρτατη νομοθεσία της Ισλανδίας. Αποτελείται από 80 άρθρα, που κατανέμονται σε επτά ενότητες. Εντός αυτών των άρθρων καθορίζεται η διάταξη της ηγεσίας της χώρας και τα ανθρώπινα δικαιώματα των πολιτών. Το σημερινό σύνταγμα ισχύει  από τις 17 Ιουνίου 1944 και έκτοτε έχει τροποποιηθεί επτά φορές.

## Ενότητες του Συντάγματος
### Ενότητα 1
Στην Ενότητα 1 αναφέρεται ότι η Ισλανδία είναι μια κοινοβουλευτική δημοκρατία, στην οποία το κοινοβούλιο και ο πρόεδρος της δημοκρατίας ασκούν από κοινού τη νομοθετική εξουσία και οι δικαστές ασκούν τη δικαστική εξουσία.

### Ενότητα 2
Η Ενότητα 2 περιλαμβάνει τα άρθρα 3 έως 30 και αναφέρει τις προεδρικές εξουσίες.

### Ενότητα 3
Η Ενότητα 3 περιλαμβάνει τα άρθρα 31–34 και καθορίζει τη διάρκεια θητείας των βουλευτών και τον τρόπο εκλογής τους.

### Ενότητα 4
Η Ενότητα 4 περιλαμβάνει τα άρθρα 35-58 και ορίζει τα σημαντικότερα ζητήματα που αφορούν τη δραστηριότητα του κοινοβουλίου, όπως τις εξουσίες και τα δικαιώματα των βουλευτών.

### Ενότητα 5
Η Ενότητα 5 περιέχει τα άρθρα 59-61 και περιγράφει τη νομοθεσία σχετικά με τη δικαστική εξουσία.

### Ενότητα 6
Η Ενότητα 6 περιέχει τα άρθρα 62-64 και αναφέρεται περί των εκκλησιαστικών θεμάτων και ελευθεριών, όπως η καθιέρωση της Ευαγγελικής Λουθηρανικής Εκκλησίας ως επίσημης εκκλησίας του κράτους.

### Ενότητα 7
Η Ενότητα 7 περιέχει τα άρθρα 65-79 και ορίζει αρκετά ανθρώπινα δικαιώματα. Αναφέρει, επίσης, τη διαδικασία αναθεώρησης του συντάγματος.

## Παραπομπές


Κατηγορία:Πολιτική της Ισλανδίας
Ισλανδια
Σύνταγμα του Λουξεμβούργου

Το **Σύνταγμα του Λουξεμβούργου** είναι η ανώτερη μορφή νομοθεσίας του Μεγάλου Δουκάτου του Λουξεμβούργου. Υιοθετήθηκε στις 17 Οκτωβρίου 1868, παρότι αποτελεί τεχνική τροποποίηση του πρώτου συντάγματος του Δουκάτου, που ίσχυε από την 1η Ιανουαρίου 1842.

## Αναθεωρήσεις του συντάγματος του Λουξεμβούργου
* 15 Μαΐου 1919 - Η εθνική κυριαρχία μεταφέρεται από τον μονάρχη προς το έθνος. Οι μεταβολές της εδαφικής υπόστασης πρέπει να επικυρώνονται με νόμο. Ο μονάρχης ηγείται των ενόπλων δυνάμεων κα υπογράφει συνθήκες. Οι συνθήκες αυτές δεν πρέπει να είναι μυστικές και απαιτείται να επικυρώνονται από το κοινοβούλιο.
* 28 Απριλίου 1948 - Το Μεγάλο Δουκάτο ορίζεται ως ένα ελεύθερο, ανεξάρτητο και αδιαίρετο κράτος, παύοντας το καθεστώς πολιτικής ουδετερότητας που διατηρούσε προηγουμένως.
* 6 Μαΐου 1948 - Ο κανονισμός περί χρήσης ορισμένης γλώσσας σε νομικές και δικαστικές υποθέσεις πρέπει να ρυθμίζονται με νόμο.
* 15 Μαΐου 1948 - Καθορισμός του δικαιώματος ψήφου για τους μόνιμα διαμένοντες στο Λουξεμβούργο, που έχουν ηλικία 21 ετών και άνω και διατηρούν όλα τους τα πολιτικά δικαιώματα.
* 21 Μαΐου 1948 - 
* 27 Ιουλίου 1956 - 
* 25 Οκτωβρίου 1956 - 
* 27 Ιανουαρίου 1972 - 
* 13 Ιουνίου 1979 - 
* 25 Νοεμβρίου 1983 - 
* 20 Δεκεμβρίου 1988 - 
* 31 Μαρτίου 1989 - 
* 20 Απριλίου 1989 - 
* 13 Ιουνίου 1989 - 
* 16 Ιουνίου 1989 - 
* 19 Ιουνίου 1989 - 
* 23 Δεκεμβρίου 1994 - 
* 12 Ιουλίου 1996 - 
* 12 Ιανουαρίου 1998 - 
* 29 Απριλίου 1999 - 
* 2 Ιουνίου 1999 - 
* 8 Αυγούστου 2000 - 
* 18 Φεβρουαρίου 2003 - 
* 19 Δεκεμβρίου 2003 - 
* 26 Μαΐου 2004 - 
* 19 Νοεμβρίου 2004 - 
* 21 Ιουνίου 2005 - 
* 1 Ιουνίου 2006 - 
* 13 Ιουλίου 2006 - 
* 29 Μαρτίου 2007 - 
* 24 Οκτωβρίου 2007 - 
* 31 Μαρτίου 2008 - 
* 23 Οκτωβρίου 2008 - 
* 12 Μαρτίου 2009

## Παραπομπές


Κατηγορία:Πολιτική του Λουξεμβούργου
Λουξεμβουργο
Σύνταγμα της Δανίας

Η **Συνταγματική Πράξη της Δανίας** (δανικά: *Danmarks Riges Grundlov*) είναι το Σύνταγμα της Δανίας. Τέθηκε σε ισχύ στις 5 Ιουνίου 1849, όταν υπογράφηκε από τον Βασιλιά Φρειδερίκο Ζ΄. Η υπογραφή του σηματοδότησε τη μετάβαση της χώρας στη συνταγματική μοναρχία, βάζοντας τέλος στην απόλυτη μοναρχία που είχε εισαχθεί στη Δανία από το 1660. Το σύνταγμα έχει αναθεωρηθεί 4 φορές από το 1849.

Βασικός στόχος του συντάγματος του 1849 ήταν ο περιορισμός των εξουσιών του μονάρχη. Έτσι, πλέον καθιερωνόταν ένα κοινοβούλιο δύο σωμάτων, εξασφαλίζονταν τα πολιτικά δικαιώματα, τα δικαιώματα περί ιδιωτικής περιουσίας και η ελευθερία του λόγου. Το σύνταγμα βασίζεται στη διάκριση των εξουσιών σε τρεις κύριους τομείς: τη νομοθετική, την εκτελεστική και τη δικαστική εξουσία.

## Παραπομπές


Κατηγορία:Πολιτική της Δανίας
Δανια
Σύνταγμα της Ρουμανίας

Το **[[Σύνταγμα]] της [[Ρουμανία]]ς** υιοθετήθηκε στις 21 Νοεμβρίου 1991 και εγκρίθηκε μετέπειτα με εθνικό δημοψήφισμα που διεξήχθη στις 8 Δεκεμβρίου. Ως σήμερα παραμένει η θεμελιώδης νομοθεσία που καθορίζει τη δομή της κυβέρνησης της Ρουμανίας, τα δικαιώματα και τις υποχρεώσεις των πολιτών της χώρας και τον τρόπο ψήφισης νόμων. Το σύνταγμα τροποποιήθηκε μία φορά, με δημοψήφισμα στις 18-19 Οκτωβρίου 2003.

## Δομή
Το σύνταγμα της Ρουμανίας του 1991, όπως αναθεωρήθηκε το 2003, περιέχει 156 άρθρα, που ταξινομούνται σε 8 τίτλους:
* Τίτλος 1 - Γενικές διατάξεις
* Τίτλος 2 - Θεμελιώδη δικαιώματα, ελευθερίες και καθήκοντα
* Τίτλος 3 - Κρατικές αρχές
* Τίτλος 4 - Η οικονομία και δημόσια οικονομικά θέματα
* Τίτλος 5 - Συνταγματικό δικαστήριο
* Τίτλος 6 - Ευρωατλαντική ενσωμάτωση
* Τίτλος 7 - Αναθεώρηση του συντάγματος
* Τίτλος 8 - Τελικές και μεταβατικές διατάξεις

## Παραπομπές


Κατηγορία:Πολιτική της Ρουμανίας
Ρουμανια
Σύνταγμα της Ελβετίας

Το **Ομοσπονδιακό Σύνταγμα της Ελβετικής Συνομοσπονδίας** της 18ης Απριλίου 1999 είναι το τρίτο και ισχύον ομοσπονδιακό σύνταγμα της Ελβετίας. Καθιερώνει το πολίτευμα της ομοσπονδιακής δημοκρατίας, η οποία αποτελείται από 26 καντόνια (κρατίδια). Το έγγραφο του συντάγματος περιέχει μια σειρά από ατομικά και λαϊκά δικαιώματα (όπως το δικαίωμα για δημοψήφισμα), σκιαγραφεί τις ευθύνες των καντονιών και της συνομοσπονδίας και καθορίζει τις ομοσπονδιακές αρχές της κυβέρνησης.

Το Σύνταγμα εγκρίθηκε με λαϊκή ψήφο στις 18 Απριλίου 1999. Αντικατέστησε το προηγούμενο ομοσπονδιακό σύνταγμα, του 1874, το οποίο παραμένει ως πυρήνας του σημερινού συντάγματος.

Σύμφωνα με το σύνταγμα οι εθνικές γλώσσες του κράτους είναι τα γερμανικά, τα γαλλικά, τα ιταλικά και τα ρομανσικά.

## Παραπομπές


## Εξωτερικοί σύνδεσμοι
* 

Κατηγορία:Πολιτική της Ελβετίας
Ελβετια
Κατηγορία:Δίκαιο στην Ελβετία